ალაბამა
ალაბამა (ინგლ. Alabama) — შტატი აშშ-ში, მდებარეობს სამხრეთ-აღმოსავლეთის ცენტრალურ რეგიონში. სახელი ეწოდა ალიბამას ინდიელთა ტომის მიხედვით. 1702 წლიდან ფრანგული ლუიზიანის ნაწილი იყო, 1763 წელს გადაეცა ბრიტანეთს. 1817-დან აშშ-ს ტერიტორიაა, 1819-დან - შტატი; 1861-1868 წლებში კონფედერაციის წევრი იყო. 1868 — კვლავ აშშ-ს შემადგენლობაში. ფართობი — 131 ათასი. მოსახლეობა — 4,903 ათასი (თეთრი 68,5 %, აფროამერიკელი 26,2 %, ლათინოამერიკელი 3.9 %, აზიელი 1.1%, ინდიელი 0,6 %). ქალაქის მოსახლეობა - 60 %. ქალაქები — მონტგომერი (დედაქალაქი), 196 ათასი, ბირმინგემი, 258 ათასი, მობილი, 203 ათასი.